Ενότητα 3η Είμαστε όλοι ίδιοι. Είμαστε όλοι διαφορετικοί

**ΠΑΡΑΓΩΓΗ ΓΡΑΠΤΟΥ ΛΟΓΟΥ – μετασυγγραφικό στάδιο**

Θέμα: Στον πρόσφατο περίπατο του σχολείου παρατήρησες κάποιους συμμαθητές σου

να έχουν απρεπή συμπεριφορά απέναντι σε παιδιά με ειδικές ανάγκες. Γράφεις

 στο ημερολόγιό σου περιγράφοντας το περιστατικό και σημειώνοντας τους φόβους σου για τις συνέπειες που θα έχει στα παιδιά – θύματα.

Έκταση: 250 – 300 λέξεις

**Ας διαβάσουμε μία σελίδα ημερολόγιου…**

Παρασκευή, 31 Ιανουαρίου 2025

Αγαπημένο μου ημερολόγιο,

δεν έχω σε ποιον άλλο να μιλήσω παρά μόνο σε σένα. Θέλω να σου εκμυστηρευτώ ένα περιστατικό που παρατήρησα σήμερα το πρωί, όταν πήγαμε εκδρομή με το σχολείο στο πάρκο Τρίτση και με προβλημάτισε.

Καθώς λοιπόν περπατούσαμε μέσα στο πάρκο με τους φίλους μου ακούσαμε θορύβους. Πλησιάσαμε πιο κοντά και όταν αντίκρισα τι συνέβαινε ξαφνιάστηκα πολύ. Κάποια μεγαλύτερα αγόρια κορόιδευαν μία κοπέλα από την α΄ γυμνασίου που μετακινούνταν με αναπηρικό καροτσάκι. Της φώναζαν και την προσέβαλλαν με βρισιές και άσχημους χαρακτηρισμούς. Η κοπέλα ήταν έτοιμη να βάλει τα κλάματα! Στεναχωρήθηκα τόσο πολύ γι’ αυτήν και άρχισα να ανησυχώ για το πώς θα ήταν η ζωή του κοριτσιού με αναπηρικό καροτσάκι. Άραγε λάμβανε συχνά παρόμοιες ρατσιστικές συμπεριφορές όπως η συγκεκριμένη; Τέλος πάντων, αφού πέρασε λίγη ώρα από το περιστατικό και η παρέα των αγοριών είχε απομακρυνθεί, αποφάσισα να πλησιάσω την κοπέλα και να της μιλήσω. Τη ρώτησα αν είναι καλά και αν χρειαζόταν κάποια βοήθεια. Συζητήσαμε για αρκετή ώρα και εκείνη μου εκμυστηρεύτηκε τις ανησυχίες της και τις ρατσιστικές αντιδράσεις που δέχεται συχνά. Σκέφτηκα να μιλήσω σε κάποιον από τους καθηγητές όμως είχε φτάσει η ώρα να γυρίσουμε πίσω στο σχολείο και η σκέψη αυτή έφυγε από το μυαλό μου. Ευτυχώς, μέχρι το τέλος της ημέρας δεν παρατήρησε κανείς κάποιο άλλο ρατσιστικό περιστατικό.

Όταν γύρισα σπίτι σκεφτόμουν όλη μέρα τις συνέπειες που μπορεί να έχει ο ρατσισμός στη ζωή της συγκεκριμένης κοπέλας αλλά και γενικά στα θύματα του ρατσισμού. Προφανώς θα είναι πολύ δύσκολες για να τις διαχειριστούν μικρά παιδιά. Μπορεί να εμφανίσουν χαμηλή αυτοπεποίθηση, να μην είναι σίγουρα για τον εαυτό τους και να αμφισβητούν κάθε κίνησή τους. Θα είναι περιθωριοποιημένα από τα άλλα παιδιά, δε θα διασκεδάζουν βγαίνοντας έξω και συμμετέχοντας σε δραστηριότητες. Προσπαθώ να μπω στη θέση αυτών των θυμάτων αλλά μου είναι πολύ δύσκολο! Δεν μπορώ να με φανταστώ σε αυτή τη θέση γι’ αυτό προσπαθώ όσο μπορώ να τα βοηθήσω ώστε να μη νιώθουν παραμελημένα.

Έχω βέβαια και αρκετές ελπίδες για τη βελτίωση αυτής της κατάστασης με τον ρατσισμό ώστε να μην παρατηρούνται παρόμοια επεισόδια με το σημερινό! Νιώθω ήδη πολύ καλύτερα μετά από όσα σου είπα. Ελπίζω όλα να πάνε καλά.

(363 λέξεις)

**Ας αξιολογήσουμε την προσπάθεια…**

|  |  |  |  |
| --- | --- | --- | --- |
| Περιεχόμενο –  Σχολιασμός δεδομένων θέματος | Θετικά | Προβληματάκια | …. / 1 |
| Περιεχόμενο – Σχολιασμός πρώτου ζητούμενου | Θετικά | Προβληματάκια | ….. / 2 |
| Περιεχόμενο – Σχολιασμός δεύτερου ζητούμενου | Θετικά | Προβληματάκια | ….. / 2 |
| Δομή ημερολόγιου | Θετικά | Προβληματάκια | …. / 1 |
| Δομή παράγραφου | Θετικά | Προβληματάκια | …. / 1 |
| Λεξιλόγιο (ύφος προσωπικό) | Θετικά | Προβληματάκια | …. / 1 |
| Ορθογραφία | Θετικά | Προβληματάκια | …. / 1 |
| Σύνταξη | Θετικά | Προβληματάκια | …. / 1 |

**Και ένα συμπέρασμα…**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………